Senki nem születik ügyvezetõnek
Magyarországon jellemzõen egy-két, míg Nyugat-Európában akár öt-hét generációs családi vállalkozások is mûködnek. Egy átlagos magyar családi vállalkozás azonban most éli meg az elsõ generációváltást. A szegedi Gellért család megosztotta velünk, hogyan lehet zökkenõmentesen átjutni ezen az idõszakon.
Óriási kihívást jelent az elsõ generációváltás egy családi vállalkozás életében. A Felelõs Családi Vállalkozásokért Magyarországon Egyesület ebben a kérdésben is segíti az érintetteket. Jelenleg 55 családot tömörít, és az FBN-H tagja a családi vállalatok európai  és globális  szervezetének is. Nemzetközi kapcsolatai révén is segíti tagjait, hogy megismerjék a generációváltások évszázados tapasztalatait. Olyan neves, a legtöbbünk számára ismert vállalat, mint a Béres és a legrégebbi magyar családi vállalkozás – jelenleg a hatodik generáció vezeti –, a  Zwack Unicum is tagja a közösségnek. De az Oázis Kertészet, amely az alapító szülõk és négy fiuk tulajdonában van, szintén részt vesz ebben a munkában. Az 1987-ben alapított cégnek már 18 áruháza van Magyarországon, kettõ  Szlovákiában. Boross Dávid, a vállalat egyik tulajdonosa és egyben marketingigazgatója a peldakep.blog.hu-nak elmondta:  kevés olyan inspiráló munkakör van, ahol a testvéreivel közösen és gyermekeiért tud valaki felelõsen dönteni. 
Egy  nem régiben készült felmérés a családi vállalkozások örökítésénél felmerülõ sarkalatos kérdéseket vizsgálta. Megállapították, hogy a generációk közötti váltás mindig is potenciális buktatókat jelentett ezeknek a vállalkozásoknak, most viszont különösen, hiszen a baby boom generáció adja át a vezetést az y generációnak. Az elõzõ generációváltás óta a világ teljesen megváltozott, és a változás üteme csak gyorsul a demográfiai átalakulás, az urbanizáció, a klímaváltozás vagy az új technológiák következtében. Senki nem válik ügyvezetõvé automatikusan.
A név kötelez 
– Az imént  említett egyesületben mi is tagok vagyunk, ott úgy szoktunk fogalmazni, hogy a szeniorok, azaz a szüleink adják át a vállalkozást a nextgeneknek, vagyis nekünk – magyarázza ifj. Gellért Ákos, a szegedi Naturtex Kft. egyik ügyvezetõje. A családi vállalkozás fõ profilja a tollal/pehellyel, gyapjúval, mûszállal és egyéb természetes és szintetikus anyaggal töltött paplanok és párnák gyártása, forgalmazása. A család tevékenysége szerteágazó, többek között a szegedi Gellért Szabadidõközpont is a tulajdonukban áll. Id. Gellért Ákos folyamatosan, hosszú évek alatt adja át fiainak a cég irányítását. Kíváncsiak voltunk, természetes volt-e, hogy fiai továbbviszik a családi vállalkozást?
– Édesapám erdélyi származású. Õ és az édesanyám sem ismerték édesapjukat, én egyetlen nagymamámat ismertem. Hárman vagyunk fiútestvérek, és az édesapám mindig mondta: „Fiam, ha létrehozol valamit a neved alatt, akkor arra nagyon vigyázz!" Amikor megszülettek a fiaim, még nem tudhattam, hogy továbbviszik-e a vállalkozást, a remény és a lehetõség természetesen megfogalmazódott bennem. Amikor 94-ben létrehoztam a saját nevünk alatt, a fiaimmal közösen az egyik vállalkozásunkat, Ákos még csak 13, Balázs 9 éves volt. Akkor még nem tudhattam, hogy sebészek, biológusok vagy fuvolamûvészek szeretnének-e lenni. Ezekben az elhatározásokban is támogattam volna õket, de persze reménykedtem, hátha... Tény, hogy  otthon sokat beszéltem vállalati dolgokról, tulajdonképpen belenõttek – avat be id. Gellért Ákos. Nagyobbik fia, a 33 éves Ákos elmondja: valójában mindig is a reál tárgyakhoz volt tehetsége, egyértelmû volt, hogy gazdasági területen szerez felsõfokú végzettséget. Öccse, a 29 éves Gellért Balázs szintén a vállalkozás ügyvezetõje, ugyanezen a vonalon ment tovább.
Már diákmunkát is mindig az édesapjuk által vezetett cégnél vállaltak. Lépésrõl lépésre nõttek fel a feladathoz, édesapjuk pedig folyamatosan vonja ki magát, mert nagyon elégedett a gyerekeivel:
– Mindent megbeszélnek egymással, de önállóan viszi, ki-ki a maga területét, amely szintén véletlenszerûen és hosszabb távon alakult ki.
Munkamegosztás a családban
– Én a külkereskedelemmel foglalkozom, 42 ország tartozik hozzám, Ákos viszi a belföldet, a pénzügyeket, a beruházást, az eszközöket és a marketinget. Vannak olyan hónapok, amikor egyfolytában úton vagyunk. Elõfordul, hogy egyik nap Angliában, a következõn már Milánóban tárgyalunk – világít rá Balázs, aki testvérével tulajdonképpen a mai menedzserek mindennapjait éli.
Számos új ötlettel álltak már elõ, amelyeket édesapjuk támogatott, csakúgy, mint édesanyjuk, dr. Gellértné dr. Kovács Marianna, aki bár a vállalat irányításában nem vesz részt, hiszen gyermekorvos, a család férfitagjai az õ segítsége nélkül nem tudnának ilyen szépen helytállni az üzleti életben.
Vállalkozás kölcsönbe
– Szoktak konstruktív vitákat folytatni? – érdeklõdünk. – Nagyjából kilenc éve nem volt komoly vita közöttünk. Természetesen elõfordul, hogy felforrósodik a levegõ, de ez mindössze egy napig tart. Mindenki elmondhatja a véleményét, de mindig az hozza meg a végsõ döntést a kérdésben, akinek a területéhez tartozik a vitatott kérdés. Máskülönben az alkalmazottak elõtt soha nincs nézeteltérés, nagyon fontos, hogy kifelé is egységet alkossunk.  Óriási élmény családi vállalkozásban dolgozni – állapítják meg az ügyvezetõk; egészen másképpen, hosszú távra gondolkodnak. Ákos egy nextgeneknek összehozott klubdélutánon hallotta egy ötödig generációs vállalat vezetõjétõl azt a kijelentést, hogy a családi vállalatot mindenki csak kölcsönkapja, és legalább olyan vagy még jobb állapotban kell, hogy továbbörökítse a gyermekeire – ez mindannyiuk felelõssége.

46 generációs japán családi vállalkozás
A Houshi Onsen hotel jelenleg a világ elsõ és egyben legrégebbi családi vállalkozása. 1300 évvel ezelõtt 718-ban alapították Japánban, a Hakusan hegyen. Százszobás szállodáját a család buddhista tanításra alakította ki. Jelenleg talán az egész világon példa nélküli, amit eddig az alapító Zengoro család véghezvitt, náluk ugyanis napjainkban a 46. generáció vezeti a családi vállalkozást. A világon 10 legrégebbi vállalkozás abszolút sikeres vezetõi között borkereskedõ, harangöntõ, muranói üvegkészítõ és még kézi papírgyártó család is található. Az Egyesült Államok legrégebbi családi cége a cintányérokat gyártó Zildjian – 16 generáció óta.
Szeged vállalkozás